GiliGold/VAD_KnessetCorpus huggingface dataset:
דוד אמסלם: ואתם, איזו רשות אתם?
יולי יואל אדלשטיין: המועצה האזורית גולן, רשות מקומית
בתיה גולטיב: אנחנו המועצה האזורית גולן
דוד אמסלם: אה, רשות מקומית
דוד אמסלם:  איך גלגלתם את זה לרשות המקומית? לא הבנתי
בתיה גולטיב: שאלה טובה
דוד אמסלם: איך מהמוקש של צה"ל זה הגיע לרשות המקומית, שהיא תשלם מארנונה?
בתיה גולטיב: אז היום בעצם אנחנו תקועים עם החזרת שטחי אש מהסיבה הזו, כי אנחנו לא מוכנים לחתום
שרון חדד: אני רוצה לדייק שנייה ולסדר פה כמה דברים
שרון חדד:  אחד, חבר הכנסת אמסלם צודק
שרון חדד:  אם בן אדם נפגע אחרי שפינו שטח, האחריות היא של המדינה
שרון חדד:  פה אין דיון
שרון חדד:  אחריות היא של המדינה
שרון חדד:  הוא נפגע פעולות איבה ואחריות המדינה לטפל באותו אדם
שרון חדד:  אנחנו חתומים מול הקבלנים ומבטחים, הקבלנים מבטחים כל מה שקשור לנזיקין
שרון חדד:  אנחנו יודעים לתבוע את הביטוח שלהם במקרה ואנחנו רוצים להחזיר אותם לפנות שוב את שדה המוקשים, וזה מוקצב ומוגבל בזמן
שרון חדד:  זה לגבי האירוע הזה
שרון חדד:  לגבי האירוע שעלה ממועצת גולן, שטחים שאנחנו משחררים – גורעים אותם, אוקיי? ויש הרבה שטחים כאלה ששחררתי
שרון חדד:  אנחנו משחררים אותם
שרון חדד:  אם קורה משהו, זה אחריות המדינה
שרון חדד:  על זה אין ויכוח
שרון חדד:  יש שטחים שאנחנו משחררים באמצעות סקרים
שרון חדד:  עכשיו, בא אליי יזם, אומר לי: תשחרר שטח באמצעות סקר
שרון חדד:  ואז אני אומר ליזם: תשמע, סקר זה לא תהליך מלא; סקר זה תהליך סטטיסטי מסוים
דוד אמסלם: מה זה סקר? תסביר לנו מה הכוונה
שרון חדד: סקר
שרון חדד:  אז אנחנו עוברים על תיקי התרגיל של צה"ל
שרון חדד:  אנחנו עוברים על תיק שטח האש
שרון חדד:  אנחנו מסיירים שם
שרון חדד:  אנחנו עושים בדיקה סטטיסטית
שרון חדד:  אנחנו מראיינים אנשים
שרון חדד:  אנחנו עוברים על תצ"אות
שרון חדד:  אנחנו מסיירים רגלית
שרון חדד:  אנחנו עושים בעצם הכול, חוץ מעיסוק בתת-קרקע, כי לעשות תת-קרקע אומר שאני צריך להביא חברת פינוי
שרון חדד: אז אנחנו אומרים למי שדורש: אופציה אחת היא לשחרר באמצעות סקר, אבל המשמעות היא שיכול להיות שיש נפל ואז תיקח את האחריות על זה
שרון חדד:  אופציה שנייה היא שאנחנו נעשה פינוי מלא, אבל צריך לממן אותו, צריך לממן את הפינוי המלא
שרון חדד:  זו המשמעות
שרון חדד:  את רוב השטחים אפשר לשחרר
שרון חדד:  אנחנו לא חושבים שבכל תא שטח צריך לבצע פינוי מלא כדי לממן אותו, כי אז אנחנו נצא פה מיליוני שקלים לכל תא שטח
דוד אמסלם: לא, אבל בתא שטח שאתה עושה סקר, נשמע לך הגיוני מה שאתה אומר? אני שואל
שרון חדד: אני לא יכול לשחרר את הקרקע
שרון חדד: אחרת, לא היינו יכולים לשחרר אותו
דוד אמסלם: אף אחד לא אומר לא לשחרר
דוד אמסלם:  קח את הסיכון אתה
דוד אמסלם:  למה המועצה האזורית על כמה מיליוני שקלים שהיא גובה ארנונה תפצה את זה? לא הבנתי
יולי יואל אדלשטיין: לא, גם באיזו זכות
יולי יואל אדלשטיין:  אולי מהנדס העירייה שאולי שירת כשקמיסט בצה"ל, לא שיש לי שום דבר נגד זה, אבל באיזו זכות הוא חותם שזה שטח נקי? הוא לא מבין בזה בכלל
שרון חדד:  הוא לא חותם שהשטח נקי
יולי יואל אדלשטיין: אז מה הוא כן חותם?
שרון חדד: הוא חותם שהאחריות היא שלו, שיש לו אפשרות לממן פינוי מלא
דוד אמסלם: למה שייקח אחריות כזו? לא הבנתי
דוד אמסלם:  הרי זה האינטרס של המדינה לתת לו לעבד את הקרקע
דוד אמסלם:  על הקרקע הוא מגדל עגבניות, מגדל תפוזים, משלם מס הכנסה למדינת ישראל, ואתה רוצה שהוא ייקח את הסיכון על עצמו? לא הבנתי
דוד אמסלם:  זה מוקש של הצבא
דוד אמסלם:  אז אם אתם רוצים לשחרר, זה האינטרס של מדינת ישראל, היא צריכה גם לקחת אחריות, אם יקרה וזה
דוד אמסלם:  הרי זה לא קורה, אני מניח - - -
שרון חדד:  זה לא קורה הרבה
שרון חדד:  זה קורה ליזמים
דוד אמסלם: אבל אם יקרה
יולי יואל אדלשטיין: אמרת, ליד דימונה שחררו, כן?
שרון חדד:  שם האחריות היא שלי
שרון חדד:  שם אני חתום ואני אחראי
שרון חדד:  אני שחררתי 600 דונם להרחבת - - -
יולי יואל אדלשטיין: אבל אמרת, באמצעות סקר
שרון חדד:  באמצעות סקר
יולי יואל אדלשטיין: אז מה שונה דין המועצה האזורית?
שרון חדד: כי בא יזם, אומר לי: עכשיו אני רוצה שתפנה לי תא שטח מסוים
שרון חדד:  אז יש לו את האופציה או לממן, ואז אני אחראי; הוא מממן פינוי עם חברה; זה עולה לו מיליונים
שרון חדד:  או שאנחנו נבצע סקר ואנחנו נבדוק סטטיסטית מה המצב של השטח הזה, ואם אנחנו נבין שהסיכוי שיש פה נפל הוא קלוש, עדיין יש לך חלק באחריות
שרון חדד:  הוא יכול להביא את דמי הפינוי ולממן אותו
יולי יואל אדלשטיין: אבל זה לא הוא
יולי יואל אדלשטיין:  עוד פעם, אני לא מבין
יולי יואל אדלשטיין:  אתה מדבר כרגע על החברה הכלכלית גולן? אם זה יזם פרטי - - -
שרון חדד: כל מי שדורש שחרור של תא שטח מסוים, כן
בתיה גולטיב: אנחנו מדברים על השטח לטובת התיישבות
בתיה גולטיב: לטובת הרחבת היישובים
דוד אמסלם:  הרי המדינה מוכרת את השטח
דוד אמסלם:  אם תיתנו את הקרקע למועצה והיא תשווק את הקרקע ותיקח את הכסף לעצמה, ניחא
דוד אמסלם:  אז מה קורה כאן? כסף של המדינה, האחריות שלהם? זו החלוקה? נשמע הגיוני? הרי המינהל לוקח את הכסף על השיווק של הקרקע
יולי יואל אדלשטיין: מה אומר נציג משרד המשפטים על הנושא הזה?
דרור גרנית: ראשית, אני אגיד שהסיטואציה שעולה פה חדשה לי
דרור גרנית:  אז אני לא בטוח שאני מבין אותה עד תום
יולי יואל אדלשטיין: אני רחוק מאוד מלהיות מומחה, אבל אני מבין את הסיטואציה
יולי יואל אדלשטיין: מה גם שיזם, כפי שאנחנו מכנים אותו כאן, איכשהו יש לי תחושת בטן שהוא יעדיף לחסוך כמה מיליונים ולהסתמך על הסקר
דוד אמסלם: לא הוא לא קובע
יולי יואל אדלשטיין: לא
יולי יואל אדלשטיין:  אבל הוא קובע, כן
יולי יואל אדלשטיין:  אבל עוד פעם, מה שאמר שרון, ובצדק אמר, הוא מציע לו בעצם שתי אופציות: אני יכול לעשות כך, כך וכך, אבל אז אתה תממן או אנחנו נעשה סקר
יולי יואל אדלשטיין:  ברור שהוא עושה את זה, מבסס את זה על משהו
יולי יואל אדלשטיין:  הוא לא ייכנס לשדה מוקשים ויגיד: אני עושה סקר
דוד אמסלם:  אבל בסוף אלה קרקעות מדינה
יולי יואל אדלשטיין:  ברור
דוד אמסלם: עכשיו, אם הוא עושה סקר, המדינה מוכרת את זה במחיר יותר יקר
יולי יואל אדלשטיין: נכון
דוד אמסלם: המדינה
יולי יואל אדלשטיין: נכון, נכון
יולי יואל אדלשטיין:  סליחה, כן
דרור גרנית: אני לא רוצה לומר משהו על סיטואציה שהיא חדשה לי ואני לא בטוח שאני מבין אותה, את פרטיה העובדתיים, עד תום
דרור גרנית:  אז ברשות היושב-ראש, אני חושב שאנחנו – זאת אומרת, שוב, אני לא הייתי ער לאירוע הזה
דרור גרנית:  זו נקודה שעולה פה עכשיו
דרור גרנית:  אני לא יודע להציע כרגע התייחסות מושכלת
דרור גרנית:  אז אני מעדיף לא לומר דברים מחייבים בעת הזאת
דרור גרנית:  על פני הדברים – אני אומר את זה על פני הדברים ובלי שאני זה – השאלה של חבר הכנסת אמסלם בהחלט נראית במקומה
דרור גרנית:  אבל אני שוב מסייג את הדברים, כי אולי אני לא מבין את הסיטואציה עד תום
יולי יואל אדלשטיין:  בפועל, נציגת המועצה האזורית – סליחה, שהשם שלך ברח לי
בתיה גולטיב: בתיה
יולי יואל אדלשטיין: בתיה
יולי יואל אדלשטיין:  יש בפועל מצב שיש תא שטח שכרגע עומד?
בתיה גולטיב: כרגע מדובר על שלושה שטחים שאנחנו לא מוכנים לחתום
יולי יואל אדלשטיין: שלושה שטחים ששום דבר לא מתקדם בגלל שאתם לא יכולים לקחת אחריות
בתיה גולטיב: הם מסודרים
בתיה גולטיב:  כבר עשינו את כל התהליך להחזרת השטח מול פיקוד הצפון, עבר את כל מה שצריך באג"ת צבא, עבר גם את הסריקה של הרלפ"מ ומכתב ההתחייבות מוכן
בתיה גולטיב:  רק אנחנו נדרשים לחתום על לקיחת אחריות, ואנחנו לא יכולים לקחת את זה עלינו
יולי יואל אדלשטיין:  בסדר
יולי יואל אדלשטיין:  השאלה היא באמת מה עושים עם זה
יולי יואל אדלשטיין:  השאלה, חבר הכנסת אמסלם, היא - - -
דוד אמסלם: אני מציע, היושב-ראש
דוד אמסלם:  מי אחראי מול משרד הביטחון בנושא הזה?
שרון חדד: זו יחידה אחרת במשרד
דוד אמסלם: אז בוא תעשה דיון קצר
דוד אמסלם:  קח את האוצר
דוד אמסלם:  קח את יחידת משרד הביטחון
דוד אמסלם:  בוודאי הרשות היא מחוץ לתמונה, כדי לסגור את האירוע הזה
דוד אמסלם:  אחרת, זה ימשיך להיות ככה
דוד אמסלם:  שלושת השטחים האלה יישארו עוד עשר שנים
דוד אמסלם:  נישאר ככה
אורנה ברביבאי: צודק
יולי יואל אדלשטיין:  נכון
יולי יואל אדלשטיין:  בסדר גמור
יולי יואל אדלשטיין:  בואו נתקדם בינתיים
יולי יואל אדלשטיין:  את הנושא הזה אנחנו נשים בסוגריים לדיון פנימי
עידו בן יצחק:          כל התיקונים האלה נוגעים להפיכת הוראת השעה בעניין פינוי נפלים להוראת קבע
עידו בן יצחק:          אני אסביר מה היה פה
עידו בן יצחק:  הסעיפים הקטנים (א), (ב) ו-(ד) נוגעים להפיכת הוראת השעה להוראת קבע
עידו בן יצחק:  בסעיף קטן (ג) יש תיקון בהגדרת של "שטח נפלים"
עידו בן יצחק:  היום אחת הדרישות של ההגדרה של מהו "שטח נפלים" היא שהוצא לגביו צו סגירה של אלוף הפיקוד, או של הרמטכ"ל בעצם, במקרה של "שטח נפלים"
עידו בן יצחק:  מה שהתברר לרשות, כפי שהם הסבירו לי, הוא שיש שטחי נפלים במקומות שלא הוכרזו כשטח צבאי סגור ולכן שזה לא יהיה אחד מהתנאים
שרון חדד: רמת השרון זו דוגמה
שרון חדד:  זה לא שטח צבאי סגור וצריך לפנות אותו
עידו בן יצחק: אלה הגדרות שעברו למקום אחר
עידו בן יצחק:          גם זה נובע מהשינויים שנעשו פה
עידו בן יצחק:          גם זה הפיכת הוראת השעה להוראת קבע
עידו בן יצחק:          זה סעיף משלים להוראה שמאפשרת פינוי שדה מוקשים על חשבון יזם
עידו בן יצחק:          זה נוגע להפיכת הוראת השעה להוראת קבע
עידו בן יצחק:      גם העניין הזה נובע מהעברת סעיפים ממקום למקום
עידו בן יצחק:          היום כאשר מסתיים הליך הפינוי נדרשת הרשות לפנות למפקד הצבאי כדי שיבטל את צו הסגירה
עידו בן יצחק:  הסעיף הזה הופך את זה למנגנון אוטומטי
עידו בן יצחק:  הם לא יצטרכו לפנות אליו
עידו בן יצחק:  אם הם פינו את כל השטח, אז תוך 30 ימים צו הסגירה יפקע אוטומטית
עידו בן יצחק:  אם הם פינו רק חלק מהשטח או שטח נוסף, זה יקרה מתוך 60 ימים כדי שהצבא יוכל להיערך בהיבט הזה
עידו בן יצחק:  בנוסף, יש פה הוראה כיום שהיום היא מחייבת את הצבא להסיר את הגדרות לאחר הפינוי
עידו בן יצחק:  הסעיף הזה מבוטל
עידו בן יצחק:  עד כמה שהבנתי מהרשות - -
שרון חדד: אנחנו מורידים אותם
עידו בן יצחק: - - הם עושים את זה בעצמם כחלק מהליך הפינוי
יולי יואל אדלשטיין: תודה רבה, עידו
שרון חדד: אני רוצה, ברשותך, לתקן את מה שהיא העלתה
שרון חדד: לא מדובר פה על שטחים שהרלפ"מ שחררה
שרון חדד:  מדובר פה על מחנות ששוחררו עם יחידה אחרת במשרד הביטחון, שזו יחידת מתוו"ה ויחידת - - -, בחושנייה ובמקומות אחרים
קריאה: זה המון
שרון חדד:  יחידה אחת במשרד הביטחון
שרון חדד:  מה שהרלפ"מ משחררת, זה חד-משמעית אחריות של הרלפ"מ
שרון חדד:  אין פה דיון בכלל
שרון חדד:  צריך להבין את זה
שרון חדד:  זה משהו אחר לגמרי
יולי יואל אדלשטיין: זאת אומרת, האכסניה, כפי שאומרים בבית הזה, האכסניה לתיקונים זה לא בחוק הזה
יולי יואל אדלשטיין:  זה במקומות אחרים
שרון חדד: מה שמשוחרר ונגרע זה באחריות מלאה של הרלפ"מ
יולי יואל אדלשטיין: אוקיי
שרון חדד: צריך להבין את זה
שרון חדד:  שחרור מחנות, הם צריכים לחתום על כתב התחייבות, כי הם עדיין בתוך מחנה ויש פעילות צבאית ליד ויש דברים שצריך לתאם
יולי יואל אדלשטיין: אז עידו, יש לי בקשה אליך
יולי יואל אדלשטיין:  אתם תוכלו, בבקשה, בצוות המשפטי, לבדוק את הנושא, ליידע אותי ואת חבר הכנסת אמסלם גם מה קורה ואם נדרשת איזושהי פעולה?
דוד אמסלם: רק שאלה ברשותך, אדוני
יולי יואל אדלשטיין: בבקשה
דוד אמסלם: מדובר על אחריות לגבי מוקשים ונפלים?
שרון חדד:  מוקשים ונפלים
יולי יואל אדלשטיין: גם וגם
דוד אמסלם: אז לא הבנתי את - - -
שרון חדד:  אני אחראי
שרון חדד:  עוד פעם אני אומר, מה שאנחנו משחררים לגריעה - - -
דוד אמסלם:  יש מצב שהצבא משחרר בסיס והוא עצמו מפנה את המוקשים?
שרון חדד: הצבע משחרר בסיס זה משהו אחר
שרון חדד:  אין מוקשים בבסיסים
שרון חדד:  הוא משחרר בסיס
שרון חדד:  הוא צריך לוודא שאין תחמושת במחסנים, אין תחמושת מפוזרת, תחמושת של חיילים
שרון חדד:  זה תהליך אחר של הצבא, לא של הרלפ"מ
עידו בן יצחק: זאת אומרת, אם הוא השאיר רימון מאחורה - - -
יולי יואל אדלשטיין:  בדיוק רציתי לומר
יולי יואל אדלשטיין:  שלא השאירו רימון
יולי יואל אדלשטיין:  בדיחה עצובה על מה שקרה לא מזמן
יולי יואל אדלשטיין:      חברת הכנסת ברביבאי, את רצית לנמק?
עידו בן יצחק: רגע
אורנה ברביבאי: אני מושכת
יולי יואל אדלשטיין: אה, סליחה
יולי יואל אדלשטיין:  כן, סעיף 27
אורנה ברביבאי: אני מושכת את הרצון שלי לנמק
יולי יואל אדלשטיין:  מאה אחוז
יולי יואל אדלשטיין:  בבקשה, עידו
אורנה ברביבאי: ננמק במליאה
יולי יואל אדלשטיין: אני מעריך את זה
עידו בן יצחק: גם זה נובע מהפיכת הוראת השעה להוראת קבע
עידו בן יצחק:  יש, אדוני היושב-ראש, נושא אחד שחבר הכנסת אמסלם השאיר להכרעתך
פזית תדהר: כן
פזית תדהר:  הייעוץ
פזית תדהר:  נכון
עידו בן יצחק: בסעיף 2 להצעת החוק מוצע לבטל את תפקיד הרשות – שנייה, אני אמצא את זה
פזית תדהר: "לייעץ"
פזית תדהר:  להוריד את המילה
פזית תדהר:  את המילה "לייעץ"
עידו בן יצחק: להוריד את תפקיד היועץ למערכת החינוך לגבי פעילות הסברה במוסדות החינוך
דוד אמסלם: כיום יש מייעץ כזה
יולי יואל אדלשטיין: מטעם הרשות?
עידו בן יצחק: כן
דוד אמסלם: הם צריכים לעשות פעילות, מה שנקרא, הסברה בבתי הספר
יולי יואל אדלשטיין: כן, כן, ברור
יולי יואל אדלשטיין:  נו?
דוד אמסלם: וזה לא קורה
דוד אמסלם:  אז במקום שהם יפעלו כדי שזה יקרה, הם מבקשים לבטל את היועץ
דוד אמסלם:  דרך אגב, אני רואה את החשיבות הכי גדולה בסיפור הזה בבתי הספר
רות פרמינגר: בדיוק
דוד אמסלם: הרי סביר להניח, אנשים מבוגרים גם פחות מטיילים בטיולים שנתיים וגם מבינים את העניין
דוד אמסלם:  ילד או נער בגיל 14-13 לוקחים אותו לטיול ברמת הגולן, סביר להניח שהסכנה לגביו היא הכי גדולה
שרון חדד: וזה קורה
דוד אמסלם: לכן צריך להסביר בבתי הספר את הסכנות
יולי יואל אדלשטיין: אני עוד פעם מתנצל שהייתי צריך לצאת לאיזו פגישה, אבל אני לא הייתי ממהר לבטל את הפונקציה הזאת
יולי יואל אדלשטיין:  עכשיו, האתגר הוא שלנו
יולי יואל אדלשטיין:  אתה יכול בצדק לומר: אם תצליחו להגדיל את התקציבים ולעבות את כוח האדם בדיוני התקציב, ואז אנחנו נוכל לעשות פעילות אמיתית
יולי יואל אדלשטיין:  אבל לבטל את הפונקציה, כמו שגם אמר חבר הכנסת אמסלם, זה קצת הפוך על הפוך
שרון חדד: אני מסכים
שרון חדד:  מקובל, מקובל
יולי יואל אדלשטיין: בבקשה, רותי
רות פרמינגר: אני רוצה להגיד שאני גם כן חושבת שזה ממש לעקר אינטרס מאוד מאוד חשוב
רות פרמינגר:  ואני הצעתי גם במסגרת התוספת למועצה, לוועדה המייעצת, להוסיף נציג של משרד החינוך
רות פרמינגר:  שהוא יבוא, ישמע את כל התהליכים, ייחשף לכל הפעולות שעושים לכל שדות המוקשים
רות פרמינגר:  אנשים לא מאמינים לי שיש המון מוקשים בארץ
רות פרמינגר:  אנשים לא מבינים את זה
יולי יואל אדלשטיין: זה לא נושא של - - -
רות פרמינגר: אני חושבת שהייתי מוסיפה נציג למשרד החינוך במסגרת הוועדה המייעצת
יולי יואל אדלשטיין:  אני טרם נתקלתי במשפחה שכשאומרים להם: בואו נטייל בגולן, הם אומרים: לא, לא, לא, יש שם מוקשים, כן?
יולי יואל אדלשטיין: אז צריך פה הרבה מאוד מודעות לעניין הזה
רות פרמינגר: נכון, נכון
יולי יואל אדלשטיין: יש לנו עוד חובות פרוצדורליות, עידו?
עידו בן יצחק: בעצם מה שאנחנו מסכמים פה זה שני שינויים
עידו בן יצחק:  אחד, אנחנו מבטלים את סעיף 2
עידו בן יצחק: השני, להוסיף, עוד אין לי נוסח כרגע, לבקשת חבר הכנסת אמסלם, הוראה לגבי אחריות של המדינה
עידו בן יצחק:  אנחנו ננסח ונראה לכם
אסף פרידמן: וההסתייגויות יעלו למליאה
עידו בן יצחק: ההסתייגויות יעלו למליאה
יולי יואל אדלשטיין:  לא אמרתי את זה לפרוטוקול
יולי יואל אדלשטיין:  חברי הכנסת מיש עתיד, מישראל ביתנו וגם מהמחנה הממלכתי - -
עידו בן יצחק: העבודה גם
יולי יואל אדלשטיין: - - וגם מהעבודה הגישו סדרה ארוכה של הסתייגויות
יולי יואל אדלשטיין:  אנחנו מעריכים את ההסכמה שלהם לנמק את ההסתייגויות פעם אחת במליאה, ולא פעמיים
יולי יואל אדלשטיין:  אז אנחנו, אם כן, יכולים להתקדם
יולי יואל אדלשטיין:      מי בעד הצעת החוק לפינוי שדות מוקשים (תיקון מס' 2) תשפ"ג–2023 ושני התיקונים שהציג סגן היועצת המשפטית לוועדה? מי בעד? חברי הוועדה יכולים להרים את היד
יולי יואל אדלשטיין: אושרה
אסף פרידמן: פה אחד
יולי יואל אדלשטיין: פה אחד
יולי יואל אדלשטיין:  תודה רבה
יולי יואל אדלשטיין:  אין מתנגדים או נמנעים
יולי יואל אדלשטיין:  אני מודה מאוד לכל אנשי המקצוע שעזרו לנו להבין את החוק
יולי יואל אדלשטיין:  ישיבה זו נעולה
ינון אזולאי: בוקר טוב לכולם
ינון אזולאי:  היום ט"ו בשבט, יום חג
ינון אזולאי:  חג שמח לכולנו, לכל עם ישראל
ינון אזולאי:  ט"ו בשבט התשפ"ג, 6 בפברואר 2023
ינון אזולאי:  אני פותח את הדיון בהצעה לדיון מהיר בנושא: הרחבת קיזוז כספי מהרשות הפלסטינית בגין טרור, הסתה ודה-לגיטימציה נגד ישראל
ינון אזולאי:  המציעים הם: חבר הכנסת עמית הלוי, חבר הכנסת יבגני סובה וחבר הכנסת ישראל אייכלר
ינון אזולאי:  ואז עמית הלוי, בבקשה, תציג; ולאחריו – יבגני סובה; ואם אייכלר יגיע – אחריו; ונשמע אחר כך את המשרדים
עמית הלוי: תודה, אדוני היושב-ראש
עמית הלוי:  אנחנו למעשה רצינו את הדיון המהיר הזה כחלק ממערך כולל שאנחנו מקדמים, אני מקווה כבר במושב הזה, של מלחמה בתשתיות הטרור
עמית הלוי:  כלומר, לא רק מגע או התמודדות עם המפגע או מי שבסוף מוציא את הסכין או יורה, אלא עם תשתיות הטרור
עמית הלוי:  אז אני לא נכנס פה לכל המכלול שאנחנו מקדמים עכשיו, שזו רפורמה מאוד רחבה בתחום הביטחון האישי
עמית הלוי:  אבל בתוך הסיפור הזה יש גם תשתית טרור אחת המכונה הרשות הפלסטינית, אותו ארגון טרור שהגיע לכאן מתוניס ולמעשה מהווה ביצה של טרור
עמית הלוי:  בתוך הסיפור הזה של הרשות הפלסטינית, יש כמה חוקים שאנחנו מקדמים
עמית הלוי:  אחד מהם זה החוק שאני רוצה לדון בו ולשמוע את ההתייחסות שלכם ולדון עם החברים, חברי הכנסת
עמית הלוי:  ובעצם זאת הרחבה, אדוני היושב-ראש, של החוק לקיזוז או להקפאה, להקפאת כספים ששילמה הרשות הפלסטינית בזיקה לטרור
עמית הלוי:  אז אני רוצה להעלות כאן שלושה נושאים למעשה
אלעזר שטרן: רגע
אלעזר שטרן:  אנחנו התכנסנו לדון בהרחבה או לדון קודם כול במה שקורה מבחינת יישום החוק? אני לא הבנתי
עמית הלוי: לדון בהרחבה
ינון אזולאי: הוא כרגע מציע את ההצעה
עמית הלוי: ההצעה שלי לדיון מהיר הייתה הצעה לדון בהרחבה, כן
עמית הלוי:  זאת הייתה ההצעה
יבגני סובה: אבל נשמע גם התייחסות ליישום
אלעזר שטרן: בגלל שבדוחות ההכנה שהוועדה הוציאה, אני קראתי אותם, זה לא היה לזה
ינון אזולאי: אלעזר שטרן, אחר כך ניתן גם לך להגיד
אלעזר שטרן: לא, לא
אלעזר שטרן:  אני אומר את זה באמת להבהרה
ינון אזולאי: בסדר
עמית הלוי: אני אשלח לך את מה שאני הכנתי
אלעזר שטרן: לא, אבל זה מה שהוועדה הוציאה
עמית הלוי: לא
עמית הלוי:  ההצעה הייתה בדיון בהרחבה
עמית הלוי:  זו הייתה ההצעה
עמית הלוי:  ובכלל זה כמובן כלול גם הדיון על היישום עצמו
עמית הלוי:  אז אני מעלה פה לדיון רק את שלושת הדברים שבעצם כלולים בהצעה שאני הצעתי
עמית הלוי:  אחד, לעבור מהקפאה לחילוט
עמית הלוי:  היום אנחנו בהקפאת כספי טרור
עמית הלוי:  לא חידוש שלי
עמית הלוי:  כלומר, אבי דיכטר ואחרים הגישו את זה כבר בכנסת הזאת, לשנות את המנגנון הזה
עמית הלוי:  זה נוגע גם קודם כול להיגיון המוסרי שבבסיס החוק הזה כולו
עמית הלוי:  כלומר, החוק הקיים בכנסת כבר, ההיגיון, הרציונל המוסרי שעומד בבסיסו הוא שאם בניגוד לנאמר בהסכמי אוסלו ואוסלו ב' שאשררו את הסכמי פריז, שאומרים ששני הצדדים יפעלו לא לפרופגנדה של שנאה, ואני חוסך מכם את כל דברי השלום והאהבה שמופיעים בהסכמי אוסלו ב' – ברגע שזה לא קורה, אז התגובה הנגדית של חילוט הכספים, בפרט אלו שמשמשים לטרור, היא כמובן תגובה הגיונית ובסיסית
עמית הלוי:  ולכן מלכתחילה ההיגיון המוסרי שבבסיס החוק מחייב חילוט ולא הקפאה
עמית הלוי:       דבר שני, בשנים האחרונות התברר שההקפאה היא לא אפקטיבית
עמית הלוי:  כלומר, אנחנו רואים שתוכנית פק"מ שממשלת ישראל עושה לרשות הפלסטינית מקפיאה את הטרור, זה לא יוצר תמריץ
עמית הלוי:  זאת אומרת: מחכים לכם 3-2 מיליארד, והינה תפסיקו
עמית הלוי:  קודם כול, אנחנו רואים בפועל שזה לא קורה, זה לא מפסיק
עמית הלוי:  ובמידה מסוימת מול טרור אנחנו יודעים שזה גם משדר חולשה
עמית הלוי:  כלומר, כשאתה אומר לטרוריסטים או למממני הטרור: אנחנו שומרים לכם, אנחנו שומרי חינם של תקציב הטרור הזה או התקציב שמממן טרור, זה אפילו מתמרץ בפועל, דה-פקטו, את הטרור
עמית הלוי:       לכן אני אומר הערה ראשונה, אדוני היושב-ראש, זה חילוט ולא הקפאה
עמית הלוי:  להפסיק את המנגנון הזה שמדינת ישראל יצרה את הפק"מ הזה
עמית הלוי:  זה פק"מ טרור
עמית הלוי:  הוא לא מועיל
עמית הלוי:  הוא הוכח כלא אפקטיבי
עמית הלוי:       דבר שני, זו הרחבה
עמית הלוי:  אלעזר, זאת הרחבה של תחולת הקיזוז
עמית הלוי:  אני מעלה כאן שני סוגי הרחבה
עמית הלוי:  קודם כול, הרחבה, שכבר החוק הרי הגדיר כספים ששילמה הרשות בזיקה לטרור
עמית הלוי:  הזיקה לטרור זה לא רק מה שמשלמים למחבלים
עמית הלוי:  זיקה ישירה לטרור זה כל הנזקים הישירים שנגרמים מהטרור
עמית הלוי:  אז בואו ניקח שתי דוגמאות מאוד ברורות: ביטוח לאומי ומס רכוש
עמית הלוי:  המדינה משקיעה בביטוח לאומי, ראיתי, בשנת 2021 חצי מיליארד שקל, שהמדינה השקיעה בנפגעי טרור
אורנה ברביבאי: שמה הוא?
עמית הלוי: שהביטוח הלאומי משלם לנפגעי טרור
עמית הלוי:  יש כללים לזה
עמית הלוי:  כמה ילדים סמוכים לשולחן הזה וכו' וכו'
עמית הלוי:  המדינה מפצה, מעניקה קצבה, בין אם זה פיצוי ובין אם זה קצבה חודשית, לזה
עמית הלוי:  בשנת 2021 הביטוח הלאומי שילם חצי מיליארד שקל בעקבות נפגעי פעולות איבה, שרובם ככולם, אפשר בזה כמובן לעשות דוח מדויק כחלק מהדוח שהשר אמור להגיש לקבינט במסגרת החוק הזה, דוח מדויק על כמה מהם הם מחבלים בזיקה לרשות פלסטינית
עמית הלוי:  בוודאי אלו שממומנים אחר כך במשכורות על ידי הרשות הפלסטינית, הפיגועים שלהם, הם כמובן כספים שהם בזיקה לטרור, ולכן הם ראויים לקיזוז
עמית הלוי:  אותו דבר עלויות מס רכוש, אדוני היושב-ראש
אלעזר שטרן: עמית, אפשר רק שנייה אחת
ינון אזולאי: אלעזר, אחר כך היועץ המשפטי יתייחס לזה
אלעזר שטרן: לא
אלעזר שטרן:  אני שואל באמת
ינון אזולאי: הוא שמע את השאלה שלך
אלעזר שטרן:  אבל אני שואל עוד פעם, עמית
ינון אזולאי: אז אני אבקש מהיועץ המשפטי שיתייחס לזה
אלעזר שטרן: אני אומר עוד פעם, אם רוצים לדבר על הצעת חוק חדשה, אז שהיא תהיה על השולחן
יבגני סובה: לא
יבגני סובה:  אלעזר, אלעזר, חבר הכנסת שטרן, זו בקשה לדיון מהיר
יבגני סובה:  תן לו להציג את הבקשה
ינון אזולאי: הוא מציג את הבקשה
יבגני סובה: הוא מציג את הבקשה
אלעזר שטרן: אבל הוא מציג את החוק עכשיו
יבגני סובה: זכותו
יבגני סובה:  זה אושר
ינון אזולאי: חבר הכנסת שטרן, לאחר מכן היועץ המשפטי הוציא גם מסמך, גם יבהיר את העניין ואת העמדה, לאחר שיסיים עמית הלוי, לשאלתך
עמית הלוי: יש לי איזה מין גישה כזאת, אלעזר, מוזרה, שאני אומר שלפני שאני מגיש הצעת חוק, בואו נשמע, נעשה איזה דיון, נראה מה עושה שכל, להגיש חוק, לא להגיש חוק
עמית הלוי:  לכן בעיניי דיון בכנסת נועד, נועד, במקום לפזר חוקים, לשמוע קודם כול את הדעות של האנשים, לראות אולי זה מיותר, הצעת החוק
עמית הלוי:  למה לעשות רעש מיותר? זה מנהג מגונה פה בכנסת, שעושים רעשים מיותרים
עמית הלוי:  בואו נדון מה באמת ראוי ומה לא ראוי, ועל בסיס הדיון הזה נגיש הצעות חוק משותפות, אגב
עמית הלוי:  בסוף תצטרף אליי
ינון אזולאי: עמית, לגופו של עניין
עמית הלוי:  לגופו של עניין, זה גם לגופו של עניין
עמית הלוי:  ועוד לגופו של עניין, אחד זה חילוט ולא הקפאה
עמית הלוי:  שניים, הרחבה לכספים שהם ללא ספק כספים ישירים לטרור
עמית הלוי:  הזכרתי שתי דוגמאות, גם עלות הטרור של הביטוח הלאומי וגם עלויות הטרור של מס רכוש
ינון אזולאי: כן
עמית הלוי: אגב, כולל מס רכוש של נפגעי סבבי הלחימה בעזה
עמית הלוי:  אני מזכיר לכם שחלק מהתקציב שאנחנו מעבירים לרשות הפלסטינית, אותם מיליארדים שאנחנו מעבירים לרשות הפלסטינית, חלקם עוברים לעזה, לחמאס
עמית הלוי:  לפי דעתי, מה שאני ראיתי הוא 1
עמית הלוי: 7 מיליארד שקלים בשנה האחרונה עברו מהרשות הפלסטינית, אני לא יודע, במזוודות, בכרטיסים, בצורות כאלו או אחרות, לעזה
עמית הלוי:  לכן אין שום סיבה שלפחות מה-1
עמית הלוי: 7 מיליארד האלו שהרש"פ מעבירה לעזה, לקזז את נזקי מס רכוש שגרם לנו החמאס
עמית הלוי:  זה ישיר
עמית הלוי:  סעיף 2(ב), נקרא לו ככה, אלה לא נזקים ישירים, עלויות ישירות מפעולות הטרור, אלא נזקים נוספים שהם ללא ספק עולים על אותה משוואה, שמדינת ישראל לא אמורה לממן בכספים האלו, שהם אמורים להיות כספי שיתוף פעולה ושלום, וגם דברים מהסוג הזה, ואני מדבר על טרור מדיני
עמית הלוי:  כל העלויות של הפעילות האנטי ישראלית של הרשות הפלסטינית בפורומים הבין-לאומיים, לרבות התביעות בהאג שנידונו כאן בוועדה, ICC וכו'
עמית הלוי:  החינוך והסתה לטרור, שזה פרויקט ממומן אדיר, אגב, פורמלי ולא-פורמלי, ברשות הפלסטינית, שהוא גם בעל עלויות גדולות
עמית הלוי:  אני רק מזכיר בשביל הציטוט, כן? בהסכמי אוסלו: "מערכות החינוך של כל אחת מהן תתרומנה לשלום בין העם ישראלי לפלסטיני ולשלום באזור כולו, ותימנענה מהכנסת מוטיבים שעלולים להשפיע לרעה על תהליך ההתפייסות"
ינון אזולאי: תודה
עמית הלוי: אלה כמובן מילים שהתאיידו מזמן
עמית הלוי:  מערכת החינוך הזאת מקדמת תעמולה אנטישמית מכל הסוגים ואנטי ישראלית
עמית הלוי:       והדבר השלישי והאחרון, זו תוכנית סלאם פיאד או תוכנית ג'ודור, תוכנית השורשים, גם כן ממומנת על ידי הרשות הפלסטינית להשתלטות על שטחי C בניגוד להסכמים
עמית הלוי:  כל הדברים האלו, בעיניי, הם חבילה שצריכים להיכנס ולהרחיב את התחולה של החוק המדובר
עמית הלוי:       ונקודה האחרונה לדיון היא מה שהיה פה בממשלה הקודמת
עמית הלוי:  כלומר, בא שר הביטחון בני גנץ ולמעשה עשה Bypass לכנסת
עמית הלוי:  עכשיו, זה נתפס לציבור הישראלי – לחוק הזה – הוא אמר: אני מעביר להם הלוואה בדרך כזאת או אחרת של חצי מיליארד שקל, מסיבות כאלו או אחרות
עמית הלוי:  אבל הדבר הזה לא יכול להיות, אדוני היושב-ראש, מכיוון שזה ביזוי של החוק ושל המחוקק
עמית הלוי:  כלומר, ברגע שאנחנו חוקקנו שהרשות הפלסטינית בכספים האלה מעודדת טרור, אז לבוא ולעשות מין מעקף כזה זה דבר שעלול להתפרש ואכן התפרש בפועל כמעקף של החוק
עמית הלוי:       לכן אני מציע – אני לא אומר, אולי הממשלה חושבת שהאינטרס הלאומי הוא להעביר כסף
עמית הלוי:  בסדר גמור
עמית הלוי:  אבל שזה יהיה באישור ועדת החוץ והביטחון
עמית הלוי:  כלומר, מאחר שפה המחוקק קבע שזה מעבר מרשות שמממנת טרור, אנחנו מקזזים את הכספים, אז זה לבוא ולעשות צחוק מהחוק ומהמחוקק
עמית הלוי:  ולכן אני מעלה לדיון את התיקון הזה - -
עמית הלוי: - - שאם שר או הממשלה תחליט, היא תעשה את זה, אבל באישור ועדת החוץ והביטחון, כדי שהמחוקק שקבע, הפה שאסר הוא הפה שיתיר גם
ינון אזולאי: תודה רבה, עמית
ינון אזולאי:  אני מבקש מהיועץ המשפטי עידו להתייחס
יבגני סובה: רגע
יבגני סובה:  יש עוד שני מציעים
ינון אזולאי: שנייה
ינון אזולאי:  אני יודע
ינון אזולאי:  רק בנקודה אחת הוא ביקש
עידו בן יצחק: רק להתייחס לשאלה של חבר הכנסת שטרן
עידו בן יצחק:  ההצעה של חבר הכנסת היא כמובן מה שמציעים, מה שהציג חבר הכנסת הלוי ומה שהציגו חברי כנסת אחרים
עידו בן יצחק:  המסמך שאנחנו הכנו נועד להציג את הרקע, מה המצב המשפטי כיום, מה החוק אומר היום ואיפה הוא עומד
עידו בן יצחק:  אם חברי הכנסת רוצים שינויים, כמובן שאם זה כרוך בחקיקה, יצטרכו להגיש הצעת חוק ונדון בהצעת החוק אם היא תתקדם
עידו בן יצחק:  כרגע אנחנו בדיון מהיר שבסופו מגיעים למסקנות, הוועדה מניחה מסקנות על השולחן הכנסת
אלעזר שטרן: אני הבנתי
ינון אזולאי: אלעזר, בדיון מהיר אפשר קצת להרחיב את היריעה
ינון אזולאי:  אנחנו יודעים מה זה דיון מהיר
אלעזר שטרן: ינון, שנייה
אלעזר שטרן:  היושב-ראש, שנייה
אלעזר שטרן:  אני רוצה אני רוצה להגיד משהו גם לחבר הכנסת הלוי ולכל המציעים
אלעזר שטרן:  הרי אני לא חשוד פה בכלום
אלעזר שטרן:  אתם מכירים איפה אני בחוק הזה
אלעזר שטרן:  אני רק אומר דבר אחד
אלעזר שטרן:  דווקא אם אנחנו רוצים לקבל חוות דעת של הגורמים המקצועיים, דרך אגב, שגם אני הייתי שמח לשמוע אותה וגם לראות מראש
אלעזר שטרן:  דווקא בגלל זה, אני חושב שפירות הדברים שנאמרו כאן – הרי הם לא יכולים לתת, לדעתי, קשה להם לתת חוות דעת כשהם שמעו את הדברים עכשיו, בלי שהם ראו אותם אפילו כתובים או אפילו שמעו אותם קודם